CELEX: C2006/108/11
Language: fi
Date: 2006-05-06 00:00:00
Title: Asia C-121/06 P: Valitus, jonka Giorgio Fedon & Figli SpA ja Fedon America, Inc. ovat tehneet  1.3.2006  Euroopan yhteisöjen ensimmäisen oikeusasteen tuomioistuimen asiassa T-135/01, Giorgio Fedon & Figli Spa ja Fedon America, Inc. v. Euroopan yhteisöjen komissio ja Euroopan unionin neuvosto,  14.12.2005  antamasta tuomiosta

6.5.2006   
            
            
               FI
            
            
               Euroopan unionin virallinen lehti
            
            
               C 108/7
            
         Valitus, jonka Giorgio Fedon & Figli SpA ja Fedon America, Inc. ovat tehneet 1.3.2006 Euroopan yhteisöjen ensimmäisen oikeusasteen tuomioistuimen asiassa T-135/01, Giorgio Fedon & Figli Spa ja Fedon America, Inc. v. Euroopan yhteisöjen komissio ja Euroopan unionin neuvosto, 14.12.2005 antamasta tuomiosta
   (Asia C-121/06 P)
   (2006/C 108/11)
   Oikeudenkäyntikieli: italia
   Asianosaiset
   
      Valittajat: Giorgio Fedon & Figli SpA ja Fedon America, Inc. (edustajat: asianajajat I. Van Bael, A. Cevese, F. Di Gianni ja R. Antonini)
   
      Muut osapuolet: Euroopan yhteisöjen komissio ja Euroopan unionin neuvosto
   Vaatimukset
   
               —
            
            
               Euroopan yhteisöjen ensimmäisen oikeusasteen tuomioistuimen 14.12.2005 antama tuomio on kumottava
            
         
               —
            
            
               asian on todettava olevan ratkaisukelpoinen ja pääasia on ratkaistava siten, että valittajille myönnetään oikeus saada korvausta aiheutuneesta vahingosta, koska vastapuolilla on vastuu lainvastaisesta toimesta tai laillisesta toimesta
            
         
               —
            
            
               vastapuolet on joka tapauksessa velvoitettava korvaamaan ensimmäisen oikeusasteen tuomioistuimessa vireillä olleesta menettelystä ja valitusmenettelystä aiheutuneet oikeudenkäyntikulut
            
         
               —
            
            
               toissijaisesti valittajille on myönnettävä kohtuullinen korvaus siitä, että menettely ensimmäisen oikeusasteen tuomioistuimessa on kestänyt kohtuuttoman pitkään
            
         
               —
            
            
               on ryhdyttävä kaikkiin muihin toimenpiteisiin, jotka ovat tarpeen kohtuussyistä.
            
         Oikeudelliset perusteet ja pääasialliset perustelut
   Valittajat väittävät, että valituksenalainen tuomio on virheellinen siltä osin kuin siitä puuttuvat täysin perustelut yhden pääväitteen osalta eli että tälle asialle ominaisten erityisten tosiseikkojen perusteella valittajilla on oikeus vedota maailman kauppajärjestön riitojen ratkaisuelimen tekemään päätökseen osoittaakseen vahingonkorvauskanteensa yhteydessä, että yhteisön menettely on ollut lainvastaista.